ธัญชนก กู๊ด

ธัญชนก กู๊ด (เกิด 18 สิงหาคม พ.ศ. 2540) ชื่อเรียกในวงการว่า แพทริเซีย กู๊ด ชื่อเล่น แพท เป็นนักแสดงและนางแบบลูกครึ่งไทย-อังกฤษ สังกัดช่อง 3 เอชดี

 ประวัติ 
แพทริเซีย ธัญชนก กู๊ด เป็นนักแสดงและนางแบบหญิงลูกครึ่งไทย-อังกฤษ เกิดเมื่อวันจันทร์ ที่ 18 สิงหาคม พ.ศ. 2540 ที่ตำบลเชิงทะเล อำเภอถลาง จังหวัดภูเก็ต เป็นบุตรสาวคนโตของ นายเดวิด กู๊ด และ นางปิยะนุช กู๊ด มีน้องชาย 1 คน คือ แมทธิว กู๊ด (แมทธิว) อายุห่างกัน 5 ปี เกิดและโตที่จังหวัดภูเก็ต แต่ย้ายเข้ามาพำนักในกรุงเทพมหานคร ตามผู้เป็นพ่อที่ทำงานในกรุงเทพฯ เมื่อตอนอายุได้ 8 ขวบ ในปี พ.ศ. 2548 หลังจากเกิดเหตุการณ์สึนามิถล่มเมื่อปลายปี พ.ศ. 2547หน้า 126, Rising STARS โดย Chidsupang Chaiwiroj. นิตยสาร L'OFFICIEL: มกราคม 2561 ธัญชนกเริ่มเข้าสู่วงการบันเทิง เมื่อเพื่อนสนิทของมารดาซึ่งรู้จักกับจันทร์จิรา จูแจ้ง ได้ชักชวนธัญชนกให้เข้ามาคัดเลือกเป็นนักแสดง"แพท-แก๊ป"ดาวรุ่งช่อง3 จูงมือพากันดัง-มุ่งพัฒนาตัว ผลงานชิ้นแรกของเธอ คือ การเป็นนางแบบให้นิตยสารต่าง ๆ ต่อมาจึงแสดงภาพยนตร์โฆษณา ก่อนที่จะแสดงละครโทรทัศน์อย่างเต็มตัวเมื่อผ่านการคัดเลือกจากสมจริง ศรีสุภาพแพทริเซีย กู๊ด กับบทน้อยหน่า ใน หนุ่มบ้านไร่กับหวานใจไฮโซ

ปัจจุบัน ธัญชนกเป็นนักแสดงในสังกัดสถานีวิทยุโทรทัศน์ไทยทีวีสีช่อง 3 และมีผลงานละครโทรทัศน์เรื่องแรกคือ หนุ่มบ้านไร่กับหวานใจไฮโซ รับบทเป็น น้อยหน่า และต่อมาได้เป็นนางเอกเต็มตัวครั้งแรก แสดงนำคู่กับ สน - ยุกต์ ส่งไพศาล ในเรื่อง แค้นเสน่หา​ 

ปัจจุบันถูกแฟนหนุ่มนักธุรกิจ โน้ต วิเศษ รังษีสิงห์พิพัฒน์ น้องชายของ น็อต วิศรุต รังษีสิงห์พิพัฒน์ สามีของนางเอก ชมพู่ อารยา เอ ฮาร์เก็ต ขอแต่งงาน เมื่อวันที่ 2 มิถุนายน พ.ศ. 2565 

ในวันที่ 20 ธันวาคม พ.ศ. 2565 แพทริเซีย กับ โน้ต วิเศษ รังษีสิงห์พิพัฒน์ ได้เข้าพิธีหมั้นแบบไทย และ พิธียกนํ้าชาแบบจีน ในช่วงเช้า ณ โรงแรมคาร์ลตัน บางกอก สุขุมวิท และ จะจัดพิธีฉลองมงคลสมรสในวันที่ 22 ธันวาคม พ.ศ. 2565 ที่โรงแรมCapella Bangkok 

ในวันที่ 16 มิถุนายน พ.ศ. 2566 ได้ให้กำเนิดบุตรคนแรกเป็นบุตรสาวชื่อ เอลิเซีย รังษีสิงห์พิพัฒน์ ชื่อเล่น เอลิเซีย

ในวันที่ 23 มกราคม พ.ศ. 2568 ได้ให้กำเนิดบุตรคนที่สองเป็นบุตรชายชื่อ แพทริค รังษีสิงห์พิพัฒน์ ชื่อเล่น แพทริค

 การศึกษา 
 มัธยมศึกษา ม.4 โรงเรียนนานาชาติโชรส์เบอรี่ (Shrewsbury International School) สอบเทียบ ม. 6 

โดยตอนที่เธออายุเพียงแค่ 16 ปี เธอสามารถสอบเข้ามหาวิทยาลัย ติดคณะดังจาก 3 มหาวิทยาลัย ทั้งจุฬาลงกรณ์มหาวิทยาลัย, มหาวิทยาลัยธรรมศาสตร์, และมหาวิทยาลัยมหิดล

 ระดับปริญญาตรี จาก คณะนิเทศศาสตร์ จุฬาลงกรณ์มหาวิทยาลัย สาขาวิชาการจัดการการสื่อสาร (หลักสูตรนานาชาติ) เกียรตินิยมอันดับ 1 จบปีการศึกษา 2561 ด้วยคะแนนเฉลี่ย 3.70 รับพระราชทานปริญญาบัตรเมื่อวันศุกร์ ที่ 5 ตุลาคม พ.ศ. 2561

 ผลงาน 

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ปี พ.ศ.  เรื่อง  บทบาท 2555  หนุ่มบ้านไร่กับหวานใจไฮโซ  น้อยหน่า  2556  แค้นเสน่หา  หม่อมราชวงศ์หญิงวิมลโพยม รังสิยา / รุ้ง ปัณณธร 2557  มาลีเริงระบำ  มาลีเริงร่า (หนูมาลี) 2558  ลมซ่อนรัก  อัณณา บริรักษ์สุข 2559  บ่วงอธิฎฐาน  โยสิตา (ปัจจุบัน) / เกศอาภา (อดีต)  2560  สายลับจับแอ๊บ  พรนางฟ้า (แองจี้) 2561  เด็ดปีกนางฟ้า  คะนึงนาง จิตไพศาล 2562  หนี้รักในกรงไฟ ชลิตา โยธินณภัทร์ (เบลล์) 2565  ปมเสน่หา ดร.ปาริฉัตร คุณอนันต์ (ฉัตร) คู่เวร มาลีวรรณ บำรุงนาคร (บีม) 2566  ที่สุดของหัวใจ อัญมณี จางวางประวาส (อัญ) / ดร.แอน จางเกมรักทรยศ    คาริสา (เคท)

 ซีรีส์  
 ปี พ.ศ.  เรื่อง  ตอน  บทบาท  ออกอากาศ 2564  เด็กใหม่ 2​  มินนี่ 4 ศพ  มินนี่  GMMTV, Netflix

 ภาพยนตร์ 
 ปี พ.ศ.  เรื่อง  บทบาท  ค่าย 2568  สาปอสรพิษ  แอนนา  สหมงคลฟิล์ม อินเตอร์เนชั่นแนล​

 มิวสิกวิดีโอ 
 ปี พ.ศ.  เพลง   ศิลปิน 2557  ถ้าไม่รักเธอ  ธนนท์ จำเริญ 2562  ทำ มะ ดา  เก็ตสึโนวา 2563  Baby You  ปริญญา อินทชัย

 คอนเสิร์ต​ 
 Love Is In The Air : Channel 3 Charity Concert

 รางวัล 
 ปี พ.ศ.  รางวัล  สาขา  ผล  ผลงานที่เข้าชิง 2562  Japan Expo Performance Award 2019“เด็ดปีกนางฟ้า” คว้า 3 รางวัลเวที JAPAN EXPO AWARD 2019ch3thailand.com  ผู้มีความโดดเด่นด้านการแสดงในละครหรือภาพยนตร์ที่มีเนื้อหาการประชาสัมพันธ์ญี่ปุ่น  ​  ​เด็ดปีกนางฟ้า​​ 2567​  รางวัลพิฆเนศวร ครั้งที่ 12  นักแสดงนำหญิงยอดเยี่ยม  ​  ​เกมรักทรยศ​  รางวัลนาฏราช ครั้งที่ 15​  นักแสดงนำหญิงยอดเยี่ยม  ​ContentAsia Awards 2024Best Supporting Actress in a TV Programme/SeriesMaya TV Awards 2024ดาราหญิงเจ้าบทบาทแห่งปี

 อ้างอิง 

 แหล่งข้อมูลอื่น 
 Official Fanpage 


 Youtube Patricia Tanchanok Good
 Youtube Patricia Good

หมวดหมู่:บุคคลจากอำเภอถลาง
หมวดหมู่:ชาวไทยเชื้อสายอังกฤษ
หมวดหมู่:ชาวไทยเชื้อสายสหราชอาณาจักร
หมวดหมู่:นักแสดงไทยเชื้อสายอังกฤษ
หมวดหมู่:นางแบบไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:พุทธศาสนิกชนชาวไทย
หมวดหมู่:นักแสดงหญิงจากจังหวัดภูเก็ต